କେନ୍ଦୁଝରରେ ବିଦ୍ୟୁତ୍ ବିଭ୍ରାଟ\nକେନ୍ଦୁଝର ୨୩।୧୨ (ସ୍ବ.ପ୍ର.)- କେନ୍ଦୁଝର ଜିଲାରେ ଗତ ୩ ଦିନ ହେଲା ଘଣ୍ଟା ଘଣ୍ଟା ଧରି ଅଘୋଷ\nକେନ୍ଦୁଝରରେ ବିଦ୍ୟୁତ୍ ବିଭ୍ରାଟ\t December 23rd, 00:00 AM December 23rd, 00:00 AM\nକେନ୍ଦୁଝର ୨୩।୧୨ (ସ୍ବ.ପ୍ର.)- କେନ୍ଦୁଝର ଜିଲାରେ ଗତ ୩ ଦିନ ହେଲା ଘଣ୍ଟା ଘଣ୍ଟା ଧରି ଅଘୋଷିିତ ବିଦ୍ୟୁତ୍ କାଟ ହେଉଥିବାରୁ ଲୋକେ ବହୁ ଅସୁବିଧା ଭୋଗୁଛନ୍ତି । ସରକାରୀ ଅଫିସ କାର୍ଯ୍ୟ ମଧ୍ୟ ପ୍ରଭାବିତ ହେଉଛି। ରାତି ସମୟରେ ଲାଇନ ରହୁ ନ ଥିବାରୁ ପିଲାଙ୍କ ପାଠପଢା ବ୍ୟାହତ ହେଉଛି । କାନପୁର ଜଳସେଚନ ପ୍ରକଳ୍ପର କ୍ୟାଚମେଣ୍ଟ ଏରିଆରେ ବିଦ୍ୟୁତ ଖୁଣ୍ଟ ଓ ଟାଓ୍ବାର ସ୍ତାନାନ୍ତର କରାଯାଉଥିବାରୁ ଏଭଳି ସମସ୍ୟା ସୃଷ୍ଟି ହେଉଥିବା ବିଭାଗର ଅଧୀକ୍ଷଣ ଯନ୍ତ୍ରୀ ଶ୍ୟାମ ସୁନ୍ଦର ନାୟକ କହିଛନ୍ତି। ଏହାର ସୁଧାର ପାଇଁ ଆଉ ଦିନେ ୨ ଦିନ ସମୟ ଲାଗିବ ବୋଲି ନେସ୍କୋ କତ୍ତୃପକ୍ଷ କହୁଛନ୍ତି । ତେବେ ରବିବାରଠାରୁ ଗୋନାସିକା ମହୋତ୍ସବ ଆରମ୍ଭ ହେଉଥିବାରୁ ଏହାକୁ ନେଇ ବିଭାଗର ଚିନ୍ତା ବଢିଯାଇଛି । ଉଲ୍ଲେଖନୀୟ ଯେ, କେନ୍ଦୁଝର ଜିଲାରେ ବିଦ୍ୟୁତ୍ ସମସ୍ୟା ଦୀର୍ଘ ବର୍ଷ ଧରି ଲାଗି ରହିଛି । ଜିଲା ମୁଖ୍ୟାଳୟରେ ଅଦ୍ୟାବଧି ଗ୍ରୀଡ ସ୍ଥାପନ ହୋଇ ପାରି ନାହିଁ। ଏଠାରୁ ୨୦ କି.ମି. ଦୂରରେ ଥିବା ପଳାଶପଙ୍ଗା ଗ୍ରୀଡ ଉପରେ ନିର୍ଭର କରିବାକୁ ପଡୁଛି। ଫଳରେ ଅନେକ ସମୟରେ ବିଭିନ୍ନ କାରଣରୁ ବିଦ୍ୟୁତ୍ ବିଭ୍ରାଟ ଘଟୁଛି। ଏନେଇ ବହୁବାର ଆନ୍ଦୋଳନ, ଧାରଣା ଓ ପ୍ରତିବାଦ କରାଯାଇଥିଲେ ବି କେହି ଶୁଣିବାକୁ ନାହାନ୍ତି। ଜିଲା ମୁଖ୍ୟାଳୟ ସମେତ ଅନ୍ୟାନ୍ୟ ଅଞ୍ଚଳରେ ପୁରୁଣା ତାର ଓ ଖଣ୍ଟ ବଦଳା ଯାଇପାରିନାହିଁ । ଏ ଦିଗରେ ନେସ୍କୋ କତ୍ତୃପକ୍ଷ ଉଚିତ ପଦକ୍ଷେପ ନେବାକୁ ବିଦ୍ୟୁତ ସେବା ଖାଉଟି ମଞ୍ଚ ପକ୍ଷରୁ ଦାବି କରାଯାଇଛି।
